रामेश्वरम द्वीप

रामेश्वरम द्वीप (Rameswaram Island) या पाम्बन द्वीप (Pamban Island) भारत के तमिल नाडु राज्य में स्थित एक द्वीप है। यह भारत की मुख्यभूमि से श्रीलंका तक विस्तारित राम सेतु शृंखला का दूसरा सबसे बड़ा द्वीप है, और प्रशासनिक रूप से तमिल नाडु के रामनाथपुरम ज़िले की रामेश्वरम तालुका में आता है। इस द्वीप पर स्थित रामेश्वरम एक प्रमुख हिन्दू तीर्थस्थल है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

 गंधमादन पर्वत 
रामेश्वरम द्वीप पर रामेश्वरम के समीप कुछ छोटे पहाड़ हैं, जिनमें से सबसे ऊँचा गंधमादन पर्वत कहलाता है। मान्यता है कि इसी के शिखर पर खड़े होकर श्रीराम ने लंका का द्वीप देखा था और भारत से श्रीलंका तक एक पत्थरों का सेतु बनाने का विचार बनाया। यहाँ स्थित एक मंदिर इसी स्मृति पर आधारित है।

 वनस्पति 
रामेश्वरम द्वीप का अधिकांश भाग श्वेत रेत से ढका हुआ है और उसपर कृषि नहीं करी जा सकती। नारियल और ताड़ द्वीप पर बिखरे हुए हैं और अंजीर व यूकलिप्टस भी मिलते हैं। छोटे झाड़ भी तट के साथ उगे हुए हैं।

 इन्हें भी देखें 
 धनुषकोडी
राम सेतु
 रामेश्वरम
 रामनाथपुरम ज़िला
 रामायण

 सन्दर्भ 

श्रेणी:रामनाथपुरम ज़िला
श्रेणी:तमिल नाडु के द्वीप
श्रेणी:हिन्द महासागर के द्वीप
श्रेणी:तमिल नाडु में पर्यटन आकर्षण